Banned Currency
ఆర్థిక వ్యవస్థపై నోట్ల రద్దు ప్రభావం!
న్యూఢిల్లీ, నవంబరు 12: కేంద్రప్రభుత్వం ప్రకటించిన రూ.500, రూ.1000 నోట్ల రద్దు సమీప భవిష్యత్తులో ఆర్థిక వ్యవస్థపై ప్రభావం చూపిస్తుందని ఆర్థికవేత్తలు అంచనా వేస్తున్నారు. నల్లధనం కట్టడికి, నకిలీ కరెన్సీ చెలా మణిని కట్టడిచేసేందుకు ప్రభుత్వం మంచి నిర్ణయమే తీసుకున్నప్పటికీ ఆర్థికవ్యవస్థపై ఒక్కసారిగా ఈ ప్రభావం చూపుతుందని అంచనా. అయితే కొంతవరకూ వడ్డీరేట్లను తగ్గిస్తుందని, రుణాలపై ఇఎంఐలు కూడా తగ్గుతా యని నిపుణులు జోస్యం చెపుతు న్నారు. వినియోగదారుల చేతుల్లో నగదు లేకోవడంవల్ల వివిధ ఉత్ప త్తుల ధరలు కూడా తగ్గుతాయి. దీనివల్లద్రవ్యోల్బణం తగ్గే అవకాశం ఉందని అంచనా.అయితే ప్రభుత్వా నికి మాత్రం రాబడులు పెరుగుతా యని, బ్యాంకులకు డిపాజిట్లు పెరుగుతాయని ఆర్థిక వ్యవస్థమొత్తంగాచూస్తే వడ్డీరేట్లు తగ్గుతాయని చెపుతున్నారు. కరెన్సీనోట్ల మొత్తంగా చెలామణి 17 లక్షల కోట్లలో రూ.500, రూ.1000నోట్ల వాటా 85శాతంవరకూ ఉంది. గడచిన రెండురోజులుగా ఈపాతనోట్లు రద్దుకారణంగా ఈనోట్లను బ్యాంకు ల్లో జమచేస్తుండటం వల్ల వడ్డీరేట్లుకూడా తగ్గుతాయని అంచనా. ఇప్పటికే గడచినరెండేళ్లుగా వడ్డీరేట్లు తగ్గుతున్నాయి.
సంస్థాగతఆర్థికసేవలు, ఆన్‌లైన్‌ చెల్లింపుల వ్యవస్థలు, ఎలక్ట్రానిక్‌ చెల్లింపులు వంటివాటికి ఎక్కువ మళ్లుతు న్నారు. రెపోరేట్లలో కూడా ఆర్‌బిఐ మరిన్ని కోతలు వేసే అవకాశం ఉందని, గతనెలలో 0.25శాతం తగ్గించినతర్వాత మరింతగా తగ్గించే అవకాశం ఉం టుందని ఔట్‌లుక్‌ ఆసియా కేపిటల్‌ సిఇఒ మనోజ్‌ నాగ్‌పాల్‌ వెల్లడించారు. ఆర్‌బిఐ రానున్న రోజుల్లో 100-150 బేసిస్‌ పాయింట్లు వడ్డీ రేట్లు తగ్గించే అవకాశం ఉంటుందని, వచ్చే18నెలల్లోనే కనిపిస్తుందని నాగ్‌పాల్‌ వెల్లడిం చారు.
మార్కెట్‌ నిపుణులు అజ§్‌ుబగ్గా అంచనాల ప్రకారం ఆర్‌బిఐ వడ్డీ రేట్లను వచ్చేసమీక్ష సమావేశంలో తగ్గిస్తుందని అంచనా వేస్తున్నారు. కరెన్సీ నోట్ల చెలామణీ రద్దు బ్యాంకు డిపాజిట్లను పెంచిందని చెపుతున్నారు. అజ§్‌ుబగ్గా అంచనాలప్రకారంచూస్తే నాలుగు లక్షలనుంచి ఐదులక్షలకోట్లకు పెరుగుతాయని అంచనా. అయితే ఈ వడ్డీరేట్లతో డెట్‌, బాండ్‌ మార్కెట్లు మరింత లాభపడతాయని కొందరు ఇన్వెస్టర్లు అంచనాలు వేస్తున్నారు.